Kanadų raštas

Kanadų raštas – brahminių raštų šeimai priklausantis raštas, naudojamas užrašyti daugiausia kanadų kalbai (pietų Indija). Taip pat šiuo raštu užrašomos kitos dravidinės Karnatakos valstijos kalbos – tulų, kodavų, bijarių. Tradiciškai Karnatakoje šiuo raštu užrašomas sanskritas. Šį raštą naudoja ir Karnatakos konkaniai.

V–X a. pietų Indijoje, Kadambų dinastijos valstybėje naudotas kadambų raštas. Apie X a. iš jo išsivystė senasis kanadų ir telugų raštai. Vėliau per šimtmečius raštas keitėsi – dalis ženklų išmesta, įvesti nauji. XVII–XIX a. susidarė šiuolaikinis kanadų raštas.

 Raštas 

Kanadų raštas naudoja tą patį sudarymo principą, kaip ir kiti brahminiai raštai: grafemos pagrindas yra priebalsė, balsės žymimos diakritikais (išskyrus einančias pradžioje bei hiatus), priebalsių samplaikoms sudaromos ligatūros arba panaudojama virama.

 Priebalsiai 

ಕ ಖ ಗ ಘ ಙ ಚ ಛ ಜ ಝ ಞ ಟ  ಠ ಡ ಢ ಣka kha ga gha ṅa ca cha ja jha ña ṭa ṭha ḍa ḍha ṇa

ತ ಥ ದ ಧ ನ ಪ ಫ ಬ ಭ ಮ ಯ ರ ಲ ವ ಶ ಷ ಸ ಹ ಳta tha da dha na pa pha ba bha ma ya ra la va śa ṣa sa ha  ḷa

Nebenaudojami ženklai: ಱ (ṟa), ೞ (ḻ).

 Balsiai 

Kaip ir kituose brahminiuose raštuose, kanadų priebalsio ženklas su savimi turi priskirtą a garsą. Norint jį pakeisti kitu balsiu, pridedamas specialus diakritinis ženklas.

Lentelėje pateiktas nepriklausomos balsio grafemos (paprastai sutinkama tik žodžio priekyje), jos diakritiko ženklai bei sąjungos pavyzdys su priebalsiu da.

ಅ ಆ ಇ ಈ ಉ ಊ  ಋೠ ಎ ಏ ಐ ಒ  ಓ ಔa ā i ī u ū r̥ r̥̄ e ē ai o ō au

ದ ದಾ ದಿ ದೀ ದು ದೂ ದೃ ದೄ ದೆ ದೇ ದೈದೊದೋ ದೌdadādidīdudūdr̥dr̥̄de dēdaido dōdau

Pusbalsiai:
 anusvara – ಅಂ (aṁ)
 visarga – ಅಃ (aḥ)

 Skaitmenys 

೦ ೧ ೨ ೩ ೪ ೫ ೬ ೭ ೮ ೯0123456789

 Nuorodos 
 Kanadų šriftai

Kategorija:Brahmi raštai